title: http://risaleoku.com/oku/osmektubat/469
article: ﴿دَرْ نَظَرِ هُوشِيَارْ هَرْ وَرَقِى دَفْتَرِيسْتْ اَزْ مَعْرِفَتِ كِرْدِگَارْ﴾
  هر شيده جنابِ حقّڭ معرفتنه بر پنجره آچار.
  بعض سوزلرده علماءِ علمِ كلامڭ مسلگيله، قرآندن آلينان منهاجِ حقيقينڭ فرقلرى حقّنده شويله بر تمثيل سويلهمشز كه· مثلا: بر صو گتيرمك ايچون، بعضلرى كنگان (صو بوروسى) ايله اوزاق يردن، طاغلر آلتنده قازار، صو گتيرر. بر قسم ده، هر يرده قويو قازار، صو چيقارير. برنجى قسم چوق زحمتليدر· طيقانير، كسيلير. فقط هر يرده قويولرى قازوب صو چيقارمغه أهل اولانلر، زحمتسز هر بر يرده صويى بولدقلرى گبى.. عينًا اويله ده: علماءِ علمِ كلام، أسبابى نهايتِ عالمده تسلسل و دورڭ محاليتى ايله كسوب، صوڭره واجب الوجودڭ وجودينى اونڭله إثبات ايدييورلر. اوزون بر يولده گيديلييور. امّا قرآنِ حكيمڭ منهاجِ حقيقيسى ايسه هر يرده صويى بولويور، چيقارييور. هر بر آيتى، برر عصاىِ موسى گبى، نرهيه وورسه آبِ حيات فيشقيرتييور.
  ﴿وَ فِى كُلِّ شَيْءٍ لَهُ اٰيَةٌ تَدُلُّ عَلٰى اَنَّهُ وَاحِدٌ﴾
  دستورينى، هر شيئه اوقوتديرييور.
  هم ايمان يالڭز علم ايله دگل، ايمانده چوق لطائفڭ حصّهلرى وار. ناصلكه بر يمك معدهيه گيرسه، او يمك مختلف أعصابه، مختلف بر صورتده إنقسام ايدوب توزيع اولونويور. علم ايله گلن مسائلِ ايمانيه دخى، عقل معدهسنه گيردكدن صوڭره، درجاته گوره روح، قلب، سرّ، نفس و هكذا لطائف كندينه گوره برر حصّه آلير، مصّ ايدر. أگر اونلرڭ حصّهسى اولمازسه، نقصاندر. ايشته محيى الدينِ عربى، فخر الدّينِ رازىيه بو نقطهيى إخطار ايدييور.
  هر شيده جنابِ حقّڭ معرفتنه بر پنجره آچار.
  بعض سوزلرده علماءِ علمِ كلامڭ مسلگيله، قرآندن آلينان منهاجِ حقيقينڭ فرقلرى حقّنده شويله بر تمثيل سويلهمشز كه· مثلا: بر صو گتيرمك ايچون، بعضلرى كنگان (صو بوروسى) ايله اوزاق يردن، طاغلر آلتنده قازار، صو گتيرر. بر قسم ده، هر يرده قويو قازار، صو چيقارير. برنجى قسم چوق زحمتليدر· طيقانير، كسيلير. فقط هر يرده قويولرى قازوب صو چيقارمغه أهل اولانلر، زحمتسز هر بر يرده صويى بولدقلرى گبى.. عينًا اويله ده: علماءِ علمِ كلام، أسبابى نهايتِ عالمده تسلسل و دورڭ محاليتى ايله كسوب، صوڭره واجب الوجودڭ وجودينى اونڭله إثبات ايدييورلر. اوزون بر يولده گيديلييور. امّا قرآنِ حكيمڭ منهاجِ حقيقيسى ايسه هر يرده صويى بولويور، چيقارييور. هر بر آيتى، برر عصاىِ موسى گبى، نرهيه وورسه آبِ حيات فيشقيرتييور.
  ﴿وَ فِى كُلِّ شَيْءٍ لَهُ اٰيَةٌ تَدُلُّ عَلٰى اَنَّهُ وَاحِدٌ﴾
  دستورينى، هر شيئه اوقوتديرييور.
  هم ايمان يالڭز علم ايله دگل، ايمانده چوق لطائفڭ حصّهلرى وار. ناصلكه بر يمك معدهيه گيرسه، او يمك مختلف أعصابه، مختلف بر صورتده إنقسام ايدوب توزيع اولونويور. علم ايله گلن مسائلِ ايمانيه دخى، عقل معدهسنه گيردكدن صوڭره، درجاته گوره روح، قلب، سرّ، نفس و هكذا لطائف كندينه گوره برر حصّه آلير، مصّ ايدر. أگر اونلرڭ حصّهسى اولمازسه، نقصاندر. ايشته محيى الدينِ عربى، فخر الدّينِ رازىيه بو نقطهيى إخطار ايدييور.